Kjerringhaugen steinerbarnehage

Ånnerudvegen 35

2385 Brumunddal

Tlf. 62 34 17 98

epost: [kjerrist@online.no](mailto:kjerrist@online.no)

[www.kjerringhaugen.com](http://www.kjerringhaugen.com)

**VEDTEKTER FOR KJERRINGHAUGEN STEINERBARNEHAGE.**

**§1- Eier:**

Eieren er stiftelsen kjerringhaugen

**§2- Formål:**

Stiftelsen har som formål å drive Kjerringhaugen steinerbarnehage. Den skal drives i samsvar med Rudolf Steiners pedagogiske retningslinjer og menneskesyn

**§3- Medarbeidere:**

Styrere eller minst en av medarbeiderne må ha steiner pedagogisk kompetanse eller ha stor erfaring fra steinerbarnehage arbeid.

**§4- Foreldreråd og samarbeidsutvalg.**

For å sikre samarbeidet med barnas hjem, skal en hver barnehage ha et foreldreråd og et samarbeidsutvalg. Foreldrerådet består av alle foreldre/foresatte til alle barna og skal fremme deres felles interesser og bidra til at samarbeidet mellom barnehage og foreldregruppen skaper et godt barnehagemiljø.

Samarbeidsutvalget består av foreldre/foresatte og ansatte i barnehagen, slik at hver gruppe er likt representert.

Utvalget skal være et rådgivende, kontaktskapende og samordnende organ.

**§5-**  **Opptakskriterier.**

Barnehagen er åpen for barn som bor i Ringsaker kommune.

Barnehagen er godkjent for barn i alderen 0-6 år.

Opptak blir gjort på grunnlag av en samlet vurdering hvor en rekke forhold vil vektlegges. Sammensetningen av barnegruppen bør være så harmonisk som mulig med hensyn til kjønn og alder. Det vil bli foretatt en vektlegging etter følgende kriterier:

* Barn med nedsatt funksjonsevne har rett til prioritet ved opptak i barnehage, jfr. § 13 i lov om barnehager. Barn som det er fattet vedtak om etter lov om barnevernstjenester § 4 – 12 og § 4-4 har rett til prioritet ved opptak, jf. lov om barnehager, § 13.
* Barn som fyller 1 år innen utgangen av august måned det året de søker har etter søknad rett til barnehageplass, dersom det søkes innen fristen, 1. mars. Jfr. lov om barnehager, § 12a.
* Barnets behov for barnehageplass.
* Foreldrenes interesse for Steiner pedagogikk.
* Barn av medarbeidere og barn med søsken i samme barnehage.

a)Opptaksmyndighet:

Styrer har ansvar for opptak av barn.

1. Opptaksperiode:

Opptaket skjer elektronisk via barnehageportalen, Ringsaker kommune.

Fristen for hovedopptaket er 1. mars. Inntak ellers, blir gjort fortløpende.

Barn som er innvilget plass, beholder plassen til den sies opp skriftlig eller barnet begynner på skole.

1. Oppsigelse:

Barnehageplassen kan sies opp skriftlig med gjensidig frist på 2 måneder i barnehageåret gjeldende fra den 1.i måneden. Dersom barn av en eller annen grunn ikke benytter den tildelte plassen, gjelder 2 måneder oppsigelse. Det betales i oppsigelsesmånedene selv om barnet ikke benytter seg av plassen. Ved oppsigelse av plass 15. mars eller senere, må juni også betales.

**§-6 Åpningstider:**

Barnehagen er åpen hver dag fra 07.15 – 16.30, og holdes stengt i jule- samt påskeuken.

Barnehagen har sommerferie i juli måned.

Vi har også 4 planleggingsdager fordelt utover året.

§ 7- **Foreldrebetaling:**

Foreldrebetalingen fastsettes nasjonalt, jf. lov om barnehager med forskrift om foreldrebetaling i barnehager.

Styret fastsetter matpenge prisen.

Foreldrebetalingen skjer forskuddsvis den 1. i hver måned i 11 måneder. Manglende betaling purres etter 14 dager. Fortsatt manglende betaling i 2 mnd., kan medføre at barnet mister plassen og det iverksettes inkasso.

Det gis 30 % søskenmoderasjon for barn nr 2 og 50 % moderasjon for barn nr 3 og videre.

Foreldre kan søke kommunen om redusert foreldrebetaling/fritak for 20 timer per uke for 4 og 5 åringer i husholdninger med lav inntekt.

§8- **Arealutnytting:**

Barnehagens totale areal inne og ute vil bli en størrelsesorden, slik at leke- og opphold areal tilfredsstiller kravene i h.h til barnehageloven, § 10.

Det er 18 hele plasser.

§ 9- **Internkontroll:**

Barnehagen har innarbeidet rutiner for internkontroll i h.h.t forskrifter om miljørettet helsevern.

§ 10- **Taushetsplikt og opplysningsplikt:**

* For virksomhet etter Lov om barnehager, gjelder reglene for taushetsplikt i Forvaltningsloven § 13 og 13 a-f, jf. lov om barnehager, § 20..
* Barnehagepersonalet har i henhold til § 21 i Lov om barnehager, plikt til å gi sosialtjenesten opplysninger og bistand i klientsaker.

Barnehagepersonalet har i henhold til § 22 i lov om barnehager opplysningsplikt til

barnevernstjenesten.

§ 11- **Forsikringer:**

Barna er ulykkesforsikret og de ansatte har yrkesskadeforsikring.

§ 12- **Vedtektsendringer:**

Styret kan vedta endringer i disse vedtektene, dersom forslaget får minst ¾ dels flertall.

**§13- Øvrige bestemmelser:**

Barnehagen skal drives i samsvar med Lov om barnehager og forskrift om rammeplan for barnehager. Barnehagen har også en egen pedagogisk plan utarbeidet av Forbundet Steinerbarnehagen i Norge. Denne bygger på rammeplan for barnehager.